इन्डोनेसिया संसारकै धेरै मुस्लिम धर्मावलम्बी भएको राष्ट्र हो । मुस्लिम राष्ट्र भएर पनि यहाँ धर्मको त्यति कट्टरता देखिँदैन । साँझ ८ बजेपछि यहाँको माहोल फरक हुन्छ । सेन्ट्रल जकार्ताभन्दा ८–१० किलोमिटर टाढा रहेको स्थानमा स्वतन्त्र रूपमा रात्रिकालीन जीवन बिताउने छुट छ । यस्ता स्थानमा बढी भिडभाड हुने गर्छ । यहाँ लोकल तथा सी फुडका विशेष परिकार सर्वत्र भेटिन्छन् । मध्यम किसिमका पयर्टक पनि यस्तै स्थानमा जान रुचाउने गरेको पाइन्छ ।
